Bintagoungou

Bintagoungou on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Faguibinejärven kaakkoispuolella noin 35 kilometriä Goundamista pohjoiseen. Kunnassa on 4 000 asukasta (vuonna 2009).

Bintagoungoun kunnan pinta-ala on noin 92 neliökilometriä. Se rajoittuu pohjoisessa ja idässä Goundamin piirin Essakanen, etelässä Télén ja lännessä Issabéryn kuntiin. Seutu kuuluu kuivuudesta kärsivään Sahelin vyöhykkeeseen. Faguibinen lisäksi alueella sijaitsee Takarajärvi.

Kuntaan kuuluu kahdeksan kylää. Asukkaat ovat etupäässä songhaita, belloja ja fulbeja.

Seudun pääelinkeinot ovat maanviljely ja karjanhoito. Molemmat ovat kärsineet suuresti järvien kuivumisesta. Lisäksi harjoitetaan kalastusta, kaupankäyntiä ja käsityöammatteja. Nuoriso hakeutuu muualle ansiotöihin.

Kunnassa toimii yksi alakoulu, viisiluokkainen arabiankielinen koraanikoulu ja yhdeksänluokkainen peruskoulu. Terveyspalveluihin kuuluu terveyskeskus ja apteekki.

Lähteet

Goundamin piiri
Malin kunnat